Oficiālais Vēstnesis L 229 , 20/08/1997 Lpp. 0014 - 0016



Komisijas Lēmums (1997. gada 14. jūlijs) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz ārējās siltumizolācijas kombinētājām sistēmām/komplektiem ar apmetumu (ETICS) (dokuments attiecas uz EEZ) (97/556/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā, lai apliecinātu ražojumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā 13. panta 3. punkta a) apakšpunktā minētā procedūra atbilst sistēmām, kuras noteiktas III pielikuma 2. iedaļas ii) punkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā un III pielikuma 2. iedaļas ii) punkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 2. pants Atbilstības apliecināšanas procedūru, kas noteikta II pielikumā, norāda pilnvarojumos norādījumiem par Eiropas tehnisko apstiprinājumu. 3. pants Šis lēmums ir adresēts dalībvalstīm. Briselē, 1997. gada 14. jūlijā Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Ārējās siltumizolācijas kombinētās sistēmas/komplekti ar apmetumu, kuros izmantoti ražojumi, ko pēc to degamības klasificē kā A [1], B vai C [2] un A [3] (bez testēšanas), D, E vai F klases ražojumus, kurus paredzēts likt uz ārsienām, attiecībā uz kurām piemēro ugunsdrošības noteikumus un ārējās siltumizolācijas kombinētās sistēmas/komplekti ar apmetumu, ko paredzēts likt uz ārsienām, attiecībā uz kurām nepiemēro ugunsdrošības noteikumus. Ārējās siltumizolācijas kombinētās sistēmas/komplekti ar apmetumu, kur izmantoti ražojumi, ko pēc to degamības klasificē kā A [4], B [5] vai C [6] klases ražojumus, kurus paredzēts likt uz ārsienām, attiecībā uz kurām piemēro ugunsdrošības noteikumus. [1] Materiāli, kuru degamības rādītāji ražošanas procesā nemainās. [2] Materiāli, kuru degamības rādītāji ražošanas procesā nemainās. [3] Materiāli, kuru degamības rādītāji ražošanas procesā nemainās. [4] Materiāli, kuru degamības rādītāji ražošanas procesā var mainīties. [5] Materiāli, kuru degamības rādītāji ražošanas procesā var mainīties. [6] Materiāli, kuru degamības rādītāji ražošanas procesā var mainīties. -------------------------------------------------- II PIELIKUMS RAŽOJUMU GRUPA ĀRĒJĀS SILTUMIZOLĀCIJAS KOMBINĒTĀS SISTĒMAS/KOMPLEKTI AR APMETUMU (1/1) Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, EOTA attiecīgajā Eiropas tehnisko apstiprinājumu pamatnostādnē jāprecizē šādas atbilstības apliecināšanas sistēmas 1. sistēma: sk. Direktīvas 89/106/EEK III pielikuma 2. Punkta i) apakšpunktu bez paraugu kontroltestēšanas. 2.+ sistēma: sk. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi, kā arī nepārtrauktu ražošanas procesa kontroles uzraudzību, novērtēšanu un apstiprināšanu. Ražojums(i) | Paredzētais(ie) mērķis(i) | Rādītājs(i) vai klase(es) (Degamība) | Atbilstības apliecināšanas sistēma(as) | Ārējās siltumizolācijas kombinētās sistēmas/komplekti ar apmetumu (ETICS) | izmantošanai ārsienās, attiecībā uz kurām piemēro ugunsdrošības noteikumus | A-A-C | 1 | A-B-C A (bez testēšanas) D-E-F | 2 + | izmantošanai ārsienās, attiecībā uz kurām nepiemēro ugunsdrošības noteikumus | Visi | 2 + | --------------------------------------------------